經數: 二○七一

經名: 淨土往生傳卷下

頁數: 一二一

上              欄

往咎. 仍折楊枝. 置觀音手. 誓曰. 芳等若於淨

土果有緣耶. 當使楊枝七日不萎. 至期而楊

枝益茂. 芳果慶□. 以夕兼晝. 不捨觀念. 後數

月. 一夕於觀念中忽覺. 自臨七寶大池. 池間

有大寶帳. 身入其中. 且見觀音勢至坐寶華

臺. 臺下蓮華彌滿千萬. 阿彌陀佛. 由西而來.

坐一最大蓮華. 華出光明. 互相輝映. 芳等前

禮問曰. 閻色衆生. 依經念佛得生此耶. 佛告

芳曰. 如念我名. 皆生我國. 無有一念而不生

者. 又見其國. 地平如掌. 寶幢珠網. 上下間

錯. 又見一僧御一寶車逐. 逐而來謂芳等曰.

吾法藏也. 以夙願因故來迎汝. 芳等乘車前

邁. 又覺其身坐寶蓮華. 又聞釋迦如來與文

殊菩薩. 以梵音聲稱讚淨土. 其前又有大殿.

殿有三道寶階. 第一道上純是白衣. 第二道

上僧俗相半. 其第三道惟僧無俗. 佛指道上

僧俗. 謂芳曰. 此皆閻色念佛之人. 遂生矣. 汝

奚不自勉也. 芳果旣寤. 歷與其□言之. 之五

日二人無病. 遽聞鐘聲. 問之傍僧. 咸曰不聞.

芳果曰. 鐘聲乃我事. 非爾有矣. 不頃刻二人

同終焉

釋辯才. 俗姓李襄陽人. 母氏懷之. □惡□茹.

至其誕夕. 香氣盈室. 七歲依峴山寂禪師出

家. 十六落髮. 隷本州大雲寺. 次乃周遊列郡.

博窮經籍. 後聞長安安國寺懷威律師法門.

具瞻身就請業. 遂有大成. 唐天寶十四年. 玄

宗皇帝. 以北方之人稟. 氣剛又積成風俗. 列

刹之中. 多習騎射詔. 才爲敎誡. 臨壇以調習

之. 至德初肅宗卽位. 宰臣杜鴻漸等. 奏住龍

中              欄

興寺. 詔加朔方管內敎授. □其訓勵. 以革訛

風. 祿山干紀血腥河洛. 才乃託疾. 絶音不語

凡三年. 祿山兵敗. 肅宗疊降璽書. 以形褒美.

大曆三載. 詔充章信寺大德. 時府帥□國常

公. 與護戎任公. 雖仰才名未揖. 其實及親道

論. 彌加心服. 才於淨土. 潛修密進二十許年.

未嘗言於人. 及交任公乃曰. 才以幻身. 已及

頹齡. 齡盡身死. 必生淨土. 期遂所生非十年

耶. 十三年秋有疾. 至于暮冬八日. 謂弟子

曰. 汝詣任公言之. 向之所期已及十年. 公無

忘焉. 弟子以其言白之. 公曰. 豈師之別我耶.

驟約常公省問之. 二公及門. 或報之曰. 任公

至也. 才曰. 至則吾其去矣. 乃自趺坐. 湛然云

滅. 時邑子石□. 從役城上聞其音樂西來合

奏. 又聞諸妙香氣. 由西散下至淸于旦. 益又

盛之

釋法照. 不知何許人. 唐大曆二年. 棲于迪州

雲峰寺. 慈忍戒定爲時所歸. 一旦於僧堂食.

□中睹五色雲. 雲中有寺. 寺之東北有大山.

山有[&FFFF]#. [&FFFF]#北有石門. 門去可五里. 復有一寺.

金□題曰. 大聖竹林寺照. 雖目睹. 而其心也

尙懷隕穫. 他日食時. 復於□中見五色雲. 雲

現數寺. 無有山林穢惡. 鈍金色界. 池臺樓觀.

衆寶間錯. 萬菩薩衆. 而處其中. 中有諸佛嚴

淨國土種種勝相. 照欣所見. 因訪問之. 有嘉

延曇暉二僧曰. 聖神變化. 不可以凡情測. 若

論山川面勢. 乃五臺爾. 四年夏. 照於迪州湖

東寺. 啓五會念佛道場. 其年六月二日. 五色

祥雲彌覆其寺. 雲中亦有樓閣. 閣上有數梵

下              欄

僧. 身可丈餘. 執□行道. 又見阿彌陀佛與二

菩薩. 其身高大等虛空界. 日旣暮矣. 照於道

場之外. 遇老人曰. 汝先發願. 於金色界禮覲.

大聖. 今何輒止. 照曰. 時難路艱. 不止如何.

老人曰. 但能□去. 則去之何其艱也. 照未暇

對老人失焉. 照以所見勝異. 重發願曰. 願以

此身奉覲大聖. 雖復火聚□河. 終無退惰. 其

年八月十三日. 與同志數人. 由南嶽前去. 果

無艱險. 五年四月五日. 至五臺縣遙見寺. 南

有數道光. 六日達佛光寺. 一如□中所見. 略

無差脫. 是夜四更. 復有異光. 北來射照. 照不

知所裁. 乃問曰. 此何祥也. 吉凶焉. 在僧云.

此大聖不思議光. 攝汝身心. 何乃問也. 照聞

之卽具威儀. 前詣一寺. 寺之東北可五里. 果

有山. 山有[&FFFF]#. [&FFFF]#北有石門. 門傍有二靑衣. □

八九歲. 顔貌端正. 一稱善財. 一稱難陀. 引

照入門. 北行幾五里. 見一金門. 門上有樓. 其

樓之側復有一寺. 寺門有大金□. 題曰大聖

竹林寺. 寺之方圓可二十里. 一百餘院. 院院

皆有寶塔. 黃金爲地. 華臺玉樹充滿其中. 照

入寺之講堂. 見文殊在西普賢在東. 皆據師

子高座. 說法之音. 歷歷在耳. 文殊左右菩薩

萬數. 普賢亦諸菩薩. 以相圍繞. 照於二菩薩

前. 作禮問曰. 末代凡夫. 智識淺劣. 佛性心

地. 無由顯現. 未審修行於何法門. 最爲其要.

惟願大聖. 斷我疑網. 文殊曰. 汝所請問. 今正

是時. 諸修行門. 無如念佛. 我於過去劫中.

因念佛故得於一切種智. 是故一切諸法般若

波羅蜜多甚深禪定. 乃至諸佛正遍知海. 皆

經數: 二○七一

經名: 淨土往生傳卷下

頁數: 一二二

上              欄

從念佛而生. 照曰. 當云何念. 文殊曰. 此世界

西有彌陀佛. 彼佛願力不可思議. 汝當繼念

令無間斷. 命終之後決定往生. 說是語時. 二

大菩薩. 舒金色臂. 以摩照頂與授記曰. 汝以

念佛不思議故. 畢竟證無上覺. 若善男女. 願

疾出離. 應當念佛. 時二菩薩. 互說伽陀. 照得

聞已益加踊躍. 文殊又曰. 汝可往詣諸菩薩

院. 巡禮以承敎授. 照如其言. 歷請敎授. 次至

七寶華園. 從其園出於大聖前. 作禮辭退. 且

見向者. 善財難陀二靑衣. 送至門外. 照復作

禮擧頭俱失. 至十三日. 照與五十餘僧. 往金

剛窟. 無著見大聖處. 忽見其地. 廣博嚴淨. 琉

璃衆寶. 以成宮殿. 文殊普賢可萬菩薩. 佛陀

波利亦在其中. 照得見已. 隨衆歸寺. 其夜三

更. 於華嚴院之西樓又見寺. 東巖壑之半有

五枝燈. 大方尺餘. 照曰. 願分百燈. 以歸一面.

燈分如願. 重願分爲千八. 八亦如之. 行行相

當. 光光相涉. 光中殊異. 遍於山野. 照又前詣

金剛窟. 願見大聖. 殆其三更. 見一梵僧. 自稱

佛陀波利. 引之入寺. 至十二月朔日. 於華嚴

院. 入念佛道場. 於道場中. 載念文殊普賢二

菩薩. 謂我畢竟證無上覺. 又復記我念彌陀

佛決定往生. 於是一心念佛. 正念佛時. □見

前來梵僧. 入道場云. 汝之淨土華臺生矣. 後

三年華開. 汝其至矣. 然汝所見竹林諸寺. 何

爲不使群生共知. 照聞之憶念昔者所見. 因

得命匠刻石. 兼於所見竹林寺處. 特建一寺.

號竹林焉. 寺之云畢. 照曰. 吾事已矣. 吾豈久

滯於此哉. 不累日而卒焉. 逆而推之. 向聞梵

中              欄

僧之說果三年

釋自覺. 博陵望都人. 十歲事本郡開元寺知

欽. 爲弟子. 欽觀其志不群. 命名曰自覺. 因

戱之曰. 聞名思義得無益乎. 覺曰. 佛種從緣

起. 安忘明誨哉. 唐至德二年受具. 北詣靈壽

禪法寺. 習諸經律大小之乘. 條然分辯. 久而

念曰. 人事紛紛. 日新萬端. 若入泰山. 得一盤

石之上結茅. 以居足矣. 大曆元年. 得平山之

西重林院. 覺曰. 空山無人煩慮不生. 以煩慮

不生之地. 豈宜佛敎無聞乎. 固有鬼神之道

在焉. 於是爲諸幽陰. 晨夕講貫者三年. 五年

天其大旱. 群盜蜂起. 加又林麓蒙□. 虎狼交

跡. 覺採果實. 日充一食. □陽節度使張昭.

以時亢旱. 聞覺精苦屢有祥感. 躬自入山. 請

曰. 昭無政術禍累百姓. 三年亢陽. 涓澤不

下. 引咎自責. 良無補矣. 又曰. 昭聞. 龍王依

師聽法. 與諸□類. 忘其施雨願哀蒸黎. 以起

大悲. 則昭之誠無患矣. 覺乃焚香. 遙望潭洞

而祝曰. 惟龍之爲雨澤其滋. 不滋不澤. 龍孰

爲德. 不頃刻雲霧四起. 甘澤大下. 是歲□陽

之人. 爲之有年. 覺自入法以來. 嘗發四十九

願. 其一願者. 願由大悲菩薩接見彌陀. 於是

鳩率檀度. 鑄大悲像. 高四十九尺. 造寺居之.

及寺之成. 盛陳佛事. 於大悲前俯伏泣曰. 聖

相已就. 梵宇已成. 願承聖力. 早登安養. 其夜

三更. 忽有祥光二道. 作中金色. 光中阿彌陀

佛. 乘雲而下. 觀音勢至左右隨之. 佛垂金臂.

□覺首曰. 守願勿悛. 利物爲先. 寶池生處. 孰

不如願. 俄而光收雲斂. 杳無□跡. 後十一年

下              欄

七月望夕. 復見一人於雲間現半身. 有若毘

沙門狀. 俯謂覺曰. 安養之期於斯至矣. 卽日

覺以所見告弟子. 訓其精勤. 勇猛於如來法.

無生懈惰. 旣而於大悲前. 跏趺化識. 弟子欲

奉靈龕. 以歸舊山. 州人苦留. 遂於大悲寺南

遷塔焉

釋懷玉. 俗姓高丹丘人. Ｃ想淨業. 僅四十年.

日誦彌陀佛號五萬遍. 通誦諸經三百萬卷.

唐天寶元年六月九日. 玉之念佛. 忽見西方

聖衆數若. 河沙中有一人. 手擎銀臺. 前而示

玉. 玉曰. 如懷玉者. 本望金臺. 何爲銀臺至

耶. 言發臺隱. 人亦失之. 玉於是後. 彌加精

苦. 旣三七日. 向之擎銀臺者. 復來告曰. 法

師以精苦故. 得陞上品. 又曰. 上品往生必先

見佛. 可宜趺坐以俟佛也. 未旋踵間. 異光照

室. 玉乃以手約人曰. 不宜觸此光明. 吾欲蹈

之而去. 又三日異光再發. 弟子疑其謝世. 環

繞問之. 玉曰. 非其時也. 又曰. 汝徒若聞異

香. 我報卽盡. 次日弟子慧命曰. 此報必盡. 復

於何國以受生也. 玉不答. 惟書六句偈云. 淸

淨皎潔無塵垢. 蓮華化生爲父母. 我經十劫

修道來出. 示閻色厭衆苦. 一生苦行超十劫.

永離娑婆歸淨土. 偈畢香氣四來. 弟子中有

以見佛與二菩薩共御金臺. 臺傍千百化佛

西下迎玉. 玉恭恭合掌. 含笑長歸

釋齊翰. 字等至. 吳興比氏子. 高祖陳國子祭

酒. 曾祖隋魏州司馬. 祖考不仕翰. 少時遊寺.

蹈高靜無塵之地. 惻然有宿命之知. 往之生

處九如目睹. 因捨家焉. 唐天寶八年. 隷本州

經數: 二○七一

經名: 淨土往生傳卷下

頁數: 一二三

上              欄

永定寺. 九年□五分壇于開元寺. 大曆三年.

轉隷武丘兩州. 道俗日至歸奉. 然翰性不徇

時. 善不近名. 每處一室寂如無人. 惟其苦學

不棄寸陰. 通法華. 諸經與諸律部. 精敏無□.

推明勝業. 梯引後進. 嘗謂吳興皎然曰. 盡我

所見. 資彼所聞. 一女之善. □歸淨土. 十年□

疾. 入流水念佛道場. 淨土境象. 一念頓現. 翰

出道場作偈曰. 流水動兮波漣□. 芙[&FFFF]#相照

兮寶光隨. 乘光以邁分偕者誰. 是日終于虎

丘之東寺. 春秋六十八. 法臘三十六. 初翰出

道場. 作偈畢謂弟子曰. 善不可捨時不可失.

汝曹能固安養之善乎. 弟子曰. 孰敢忘之. 翰

曰. 佛道不忘. 汝德由昌. 或曰. 和尙捨生. 何

乃病耶. 翰曰. 必謝之期雖聖未[&FFFF]#. 肉吾哉. 於

是回瞻聖像. □然而絶

釋神皓. 字常慶. 俗姓徐其先北齊人. 曾祖事

陳. 因家于吳. 皓器宇軒豁風采朗邁. 少事道

場懷一師. 天寶六年詔下. 每郡度僧三人. 推

其名節. 道業出人者薦之. 皓於本郡爲薦首.

尋依會稽曇一師. 精窮律部. 已而歎曰. 律部

所防. 蓋繩諸己. 今之僧徒. 捐本逐末. 能繩己

者. 未始有聞. 吾誰區區. 取譏衆人哉. 乃歸包

山福願寺. 逍遙自得士人. 高其志尙樂從之

游. 以故一時之聲大振. 唐乾元元年. 詔天下.

二十七寺. 各奏大德僧七人. 長講戒律. 皓承

詔書. □□從命. 奉戒弟子. 開州刺史陸向

給事中嚴Ｃ服道弟子禮部侍郎劉太眞大理

評事張象廉使李筠. 皆欽風德若不□焉. 末

年締結西方法社. 以發道俗. 其間不能遺塵

中              欄

慮. 以淨六根者多. 引退之時. 人以爲□檀

林中常材自枯焉. 眞元六年十月□疾. 十二

月五日. 囑弟子惟亮曰. 吾於今夕亡之必矣.

所願生者淨土也. 汝宜班列. 九品爲我前導.

其夕淨土兆□. 密現于前. 皓乃□身易衣. 以

終其報. 報盡之三日. 所居之室香氣存焉

釋少康. 俗姓周縉雲仙都人. 母羅氏. 初懷之.

夢遊[&FFFF]#湖峰. 得玉女捧靑蓮華授之. 且曰此

華吉祥. 授之於汝. 當生貴子. 及生康日. 靑光

滿室. 香似芙[&FFFF]#. 襁褓之間. 眼碧脣朱. 與群兒

異. 又復生來絶然不語. 相者曰. 此子之奇不

可量也. 但其不語吾不知矣. 七歲母入本郡

靈山寺. 陞之殿上. 因指殿佛戱之曰. 汝敬佛

否. 康戱對曰. 我佛釋迦其誰不敬. 聞者怪之.

以其生來未嘗言也. 父母由是捨其出家. 年

十有五. 誦法華楞嚴等經五部. 尋於越州嘉

祥寺. 學究毘尼. 後之上元龍興寺. 聽華嚴及

瑜伽諸論. 眞元初至洛下白馬寺. 見殿內文

字累放光明. 康不能測. 前而探取之. 乃善導

昔爲西方化導文也. 康曰. 若於淨土有緣. 當

使此文光明再發. 所願未已. 果重閃□. 康

曰. 劫石可移. 而我之願無易矣. 遂之長安善

導影堂. 大陳□獻. 方薦獻時. □見善導遺像.

昇於空中. 謂康曰. 汝依吾事利樂有情. 則汝

之功同生安養. 康聞其語如有所證. 南適江

陵果願寺. 路逢一僧. 謂曰. 汝欲化人. 當往

新定. 言訖而隱. □到睦郡. 睦人尙無識者. 未

從其化. 康乃□錢. 誘掖小兒與之. 約曰. 阿彌

陀佛實汝良導. 能念一聲與汝一錢. 小兒務

下              欄

其得錢也. 隨亦念之. 後經月餘. 孩孺念佛俟

錢者比比. 而是康以俟錢者衆又曰. 可念十

聲乃購錢. 爾市Ｃ小兒. 亦如其約. 如是一年.

男女無長少貴賤. 凡見康者. 則曰阿彌陀佛.

以故睦城之人. 相與念佛盈道路焉. 眞元十

年. 康於烏龍山. 建淨土道場. 築壇三級. 聚人

午夜行道. 每道場時. 康自登座. 令男女望康

面門. □聲高唱阿彌陀佛已. 又□聲和之. 至

康唱時. 衆見一佛從其口出連. 唱十聲則有

十佛. 若聯珠狀. 康曰. 汝見佛否. 如見佛者.

決生淨土. 其禮佛人數千. 亦有竟不見者. 眞

元二十五年十月三日. 囑累道俗. 當於安養

起增進心. 於閻色提生厭離心. 又曰. 汝曹此

時能見光明. 眞我弟子. 遂放異光數道棄世

焉. 其爲墳塔. 附于州東臺子巖. 漢乾祐三年.

天台德韶禪師重新之. 今之人多指其塔. 爲

後善導焉

釋知玄. 字後覺. 俗姓陳眉州洪雅人. 母魏氏.

夢月入懷. 因而載誕. 乳哺之間. 見佛輒喜. 五

歲祖令詠華. 應聲而就. 七歲遇泰法師在寧

夷寺講涅槃經. 玄入講肆若睹前. 因是多夢

佛手案其頂. 遂出家焉. 十一落髮. 詣唐興西

安寺. 傳大經四十二卷遠公義疏Ｃ師圓旨

一百二十五萬言. 指□緇徒. 動露老成. 時丞

相杜元潁作鎭西蜀. 聞玄之名. 命講于大慈

寺普賢閣下. 黑白之衆 日合萬數. 注聽傾心.

駭歎無已. 其後蜀人. 不敢指認其名. 乃本俗

姓. 號陳菩薩焉. 玄於淨衆寺. 聽毘尼通俱舍.

復從其師. 下三峽歷[&FFFF]#襄. 抵于神京資聖寺.

經數: 二○七一

經名: 淨土往生傳卷下

頁數: 一二四

上              欄

此寺四海三學之人會要之地. 玄敷演經論.

僧俗仰觀. 堂外之□. 日其多矣. 文宗皇帝聞

之. 宣入顧問. 甚□皇情. 後學唯識論於安國

信法師. 至若外典經籍. 百家諸子莫不該總.

每恨卿音不變. 不堪講貫. 乃於象耳山. 誦大

悲□. 一夕玄夢. 神僧截舌換之. 明日俄變秦

音. 時楊刑部汝士高左丞元裕長安楊魯士.

咸造其門. 擬結蓮社. 武宗御宇. 初欽釋氏. 後

納色議祀[&FFFF]#[&FFFF]#. 築風臺以祈羽化. 雖諫官抗

疏. 終不□意. 因德陽節緇黃. 會鱗德殿論義.

帝手付老氏理大國. 若肆小鮮義. 玄因大陳

帝王理道敎化根本. 亦言. 神仙羽化乃山林

匹夫. 獨善之事. 非帝王所宜尙之. 辭河下傾

辯海橫注凡數萬言. 大□上旨. 左護軍仇士

良內樞密楊欽義. 惜其才辯. 恐承斥逐乃諷

玄. 貢祝堯詩. 玄立成五篇. 其末篇云. 生天本

自生天業. 未必心仙便得仙. 鶴背傾危龍背

滑. 君王且住一千年. 帝覽詩微解. 及帝簡汰

僧門. 玄歸巴岷舊山. 例施巾櫛. 存其戒檢愈

更甄明. 續入湖湘. 時楊給事漢公廉問湖湘.

延止于開元寺. 宣宗龍飛楊公自內樞統左

禁軍以冊定功. 請復佛敎. 仍乞訪玄聲跡. 於

是玄復爲僧止寶應寺. 屬壽昌節講讚署. 爲

三敎首座. 帝以舊時□邸. 造法乾寺. 詔令居

之. 大中三年. 宣宗誕節詔. 諫議李貽孫給事

楊漢公. 與玄[&FFFF]#立論議. 玄奏天下廢寺宜再

興. 復大興梵刹. 玄有力焉. 帝以玄有才識.

特深顧□. 命工圖形. 置于禁中. 時相國裴公

休. 與玄友善. 亦相激揚. 中興敎法. 廣明二

中              欄

年. 僖宗違難. 西蜀遣郭遵泰. 齎璽舊詔玄. 肩

輿以赴行. 在玄至乘機辯對. 頗解上意. 左軍

容田令孜. 與諸達官. 皆欽玄德. 問道勤至不

捨晨夕. 帝欲旌表其美. 詔諸學士. 撰玄師號.

皆不稱旨. 帝曰. 朕以開示悟入法華之深旨.

悟者覺也明也. 悟佛大道. 明佛知見. 又曰. 所

以悟者. 悟其自性. 了然成佛. 今賜悟達國師.

雖曰强名用表朕意. 後一年乞歸九□舊廬.

以繼淨業. 詔從之. 明年正月二十一日. 玄於

臥中. 見生平曾遊之境. 歷然在前. 因起焚香.

西向曰. 雖他境象. 皆非其志. 如得一見淨土.

志願滿矣. 言已空中有聲應曰. 汝之行業決

生安養. 奚爲願不滿也. 玄聞之喜躍自慰. 遂

召弟子慈燈上遺表. 仍謂燈曰. 吾有淨土之

修有年矣. 今日之聞. 如我昔願已. 乃右脅著

席. 噓噓而卒. 卒年七十三

釋僧藏. 西河人也. 不本其氏. 賦性謙損. 不與

物競. 見耆年則敬之. 遇有德則尊之. 凡涉勞

苦必居衆. 先念彌陀佛二十許年. 未嘗口言

非惡. 每以速出三界. 無先念佛. 以故行若遺

坐. 若忘飮食. 寢息安養之志在焉. 唐僖宗.

乾符中臥病. 病中見淨土化佛光照其身. 侍

疾者在藏之側. 藏曰. 自惟塵劫. 以至今日. 所

積愆尤如微塵數. 豈意. 今日聖衆光燭吾身.

此眞淨土敎主. 大慈攝我. 爾次日又謂僧曰.

吾適冥目正在淨土. 接諸上善. 又曰. 諸上善

人. 咸樂吾來. 且與吾等散華. 爾未逾食頃. 又

曰. 諸上善人. 方玆召我. 我其去矣. 乃起整

衣. 西向云滅

下              欄

釋大行. 不原其姓. 唐乾符中. 巢賊[&FFFF]#掠. 民不

安業. 乃於泰山. 結草爲衣. 採木爲食. 行法華

普賢懺積三年. 精誠旣極. 且感普賢現身. 行

自瞻睹彌慶夙. 因由是策勵諸念. 念如來之

法. 尙存念己之修未證. 早暮激切. □忘飮食.

末年姑以佛道所修. 未專一境. 又以幻身無

常. 必歸磨滅. 未知來世復何受生. 遂入大藏.

追誠叩意. 以陳露曰. 願我信心取彼經. 文隨

其所得. 卽永受持. 乃縱其意. 抽而取之. 其所

得者. 乃彌陀經. 日夜誦持. 絡繹安養. 未三七

日. 俄於半夜. 睹琉璃地瑩淨在前. 行覺心眼

洞明. 見彌陀佛與觀音勢至無數化佛. 于時

遠近相傳. 事聞僖宗皇帝. 帝詔入內. 問其所

見. 行具對之. 帝曰. 此精進之致然也. 下○賜

號常精進菩薩. 仍賜爵爲開國公焉. 後一年

得疾. 見琉璃地復現于前. 行曰. 吾無觀想. 而

琉璃地復現. 豈於安養無緣哉. 卽日示滅于

所居之禪室

釋惟恭. 不識何許人. 出家于[&FFFF]#州法性寺. 慢

上呑下. 親狎非類. 或時暫暇. 則誦經文. 期陞

安養. 然而酒徒博侶. 交集于門. 虛□云爲曾

無虛日. 同寺有僧靈□. 跡頗類之. [&FFFF]#人戱而

嘲曰. 靈□作盡業. 惟恭繼其跡. 地獄千萬重.

莫厭排頭入. 恭聞之曰. 我旣作之. 焉能避之.

然賴淨土敎主. 憫我愆惡. 拔我塗百. □有地

獄入之哉. 唐乾寧二年. 恭病且死. 人未之知.

□時出寺可百步. 路逢少年六七人. 衣裝鮮

潔. 手執樂器. 若龜玆部. □疑其□. 適其寺之

樂佛也. 問其所來. 少年曰. 來自西爾. 又曰.

經數: 二○七一

經名: 淨土往生傳卷下

頁數: 一二五

上              欄

吾之來也有待焉. 又曰. 惟恭上人寺且何在.

□指其寺曰. 此其寺也. 此其房也. 少年聞之.

其意甚喜. 乃於懷中出一金甁. 甁中取一蓮

華. 其合如拳. 漸而開之. 其大如盆. 葉葉之

下. 迭出異光. 光彩交映. 如聚數燈. 望寺馳

之. 未達其寺俄失焉. □乃大驚. 不敢□顧. 亦

不形諸言. 次日旣至寺門. 遽聞鐘聲. 又見寺

僧咸集門下. 問其故則曰. 惟恭夕且死矣. 或

曰. 恭死之時. 寺僧有夢. 蓮華光相. 以臨其

室. 久說西去. □乃具言所見聞者增信焉. 閭

里之人. 或以其事勉□. □因感悟. 遂守名節.

以成高邁云

釋鴻□. 俗姓唐永嘉人也. 出家于會稽龍興

寺. 就學于長安寶興寺. 長安之人. 以爲僧

門秀異. 無如□者. 而□謙謙. 未始以自得.

嘗與陳留蔡圭. 遊化度寺. 寺有碑文. □讀之

目贍數行. 圭心異之. 問□曰. 子能誦乎. □

曰. 稍誦之. 因覆其文了無一誤. 圭疑□偶熟

其文. 復之崇聖寺. 寺碑僅十片. 與□偕讀.

□一過. 覆而誦之亦如初. 圭歎曰. 吾□爲儒

聞之俊人. 而目未之見. 今日見之於子矣. □

不答. 暮年游越. 越之僧尼. 請爲二衆依止. 其

爲行有常. 其所游有方含育慈忍. 未嘗叱□

犬. 其於人也可知矣. 每誦觀經. 結想于安

養. 疊感祥異. 而□□而不說. 後唐天成三

年. 水□之後民□飢饉. 有盜入其室. □心無

撓. 反謂盜曰. 汝曹但爲天災所困餘無他矣.

過此一時. 當自惜之. 盜者愧焉. 弟子有欲襲

其無備. □曰. 汝之至此. 非吾弟子. 吾當捨汝

中              欄

去矣. 弟子乃止. 後唐長興四年. 恬然無病. 謂

弟子曰. 淨土勝相. 適已來現. 吾之謝世. 汝當

易新衣. 以畢吾事. 其夕三更. 果謝世焉. 棺斂

之三日. 一夕□聞□棺. 弟子發棺. □乃自棺

而起曰. 吾嘗告汝. 易以新衣. 汝負吾言. 今玆

海衆謂我衣物不潔. 或難親之. 故我就汝易

焉. 易畢長謝如初

釋志通. 俗姓張扶風人也. 後唐之季. 兵革日

尋. 通以居無常處. 深所嗟悼. 續遊洛下. 遇○

日□三藏. 行瑜伽敎. 乃曰. 此如來之密藏. 吾

無傳之. 是吾失也. 遂落髮師事. 傳其所謂密

藏焉. 事之十年. 而意無怠. 尋欲陟天台游羅

色. 遂辭三藏. 藏曰. 兵革未平. 子議南征. 奈

何尙虞艱阻. 通曰. 汎乎天塹何其阻也. 藏曰.

苟之吳會. 可授梵文. 或時得以傳譯. 亦吾事

也. 遂以梵文授之. 石晉天福四年. 達錢塘文

穆王. 奉朝庭之故具威儀. 樂部迎之于眞身

塔寺. 未幾請訪天台. 繇是登赤城陟華頂. □

見智者淨土儀式. 不勝欣□. 不向西唾. 不背

西坐. 天台有招手巖. 其爲峻峙. 下顧千尋. 通

登其上. 顧曰. 身臨此境. 不於此時捨報見佛.

異日尙何及也. 於是冥目西向. 自陳大願. 及

念彌陀因地所發行願. 願已投身. 而下至其

巖半. 若有神物. 捧之于樹. 支體無損. 通曰.

何其復有生耶. 及復整心端意. 登其巖曰. 餘

生已厭. 大願已發. 惟諸海衆. 同相接引. 毋使

此身尙有生也. 因之再投. 至于巖下蒙茸草

上. 遲象乃□. 寺僧疑. 通他適. 或爲豺狼所

傷. 追而尋之. 乃見其爲捨身也. 衆乃□歸本

下              欄

道場醫療焉. 六年請遊越州法華山. 七年將

欲歸寂. 通見白鶴孔雀行列西下. 又見蓮華

光相開合于前. 通曰. 白鶴孔雀淨土境也. 蓮

華光相託生處也. 淨土其將迎我耶. 乃起禮

佛. 對佛而終. 至□維時. 復有五色煙雲. 環

覆其火法華山. 僧咸共見之

釋紹巖. 俗姓劉雍州人也. 母張氏. 始懷巖夢

寤甚奇. 及生姿貌魁岸. 十八進具於懷暉律

帥. 尋乃游吳會. 棲息天台四明等山. 覃硏方

等諸經僅十年. 又嘗與德韶禪師決疑. 於臨

川文益師旣得心矣. 因止錢塘湖心寺. 專誦

法華. 嘗曰. 願誦此經萬部. 期生安養. 日夜精

至. 遂感陸地蓮華生焉. 擧城瞻□. 人馬交跡.

巖以人至喧□. □而蹂之. 大宋建隆二年. 經

願云. 滿誓焚其身. 供養彌陀. 與淸淨海衆. 吳

越國王錢氏. 苦意留之. 其心暫止. 其後又投

身于曹娥江中. 以□魚鱉. 會有漁者拯之. 得

以復生. 漁者拯巖之時. 似覺有物. 以扶. 其足

驚濤迅激. 泰然其上. 錢氏聞之. 益加欽愛. 特

於杭州寶塔寺. 建淨土院居之. 開寶四年七

月九日有疾. 疾中目擊蓮華. 華之光相. 以燭

巖身. 巖因作偈數首. 以示門徒. 旣而又曰.

吾誦蓮經萬部所期. 異日蓮臺九品. 託以受

生. 今吾未死. 蓮臺先至. 所修之日. 豈違我

哉. 後三日將亡之. 其心欣慰若自得焉

釋守眞. 永興萬年人也. 俗姓紀漢詐帝信之

鴻緖也. 唐乾符中. 曾祖堪從官于蜀. 遂爲成

都人. 眞於冠年. 游聖壽寺. 見修進禪師立行

謹介歎曰. 吾捨此人則誰師也. 乃釋冠帶事

經數: 二○七二

經名: 往生集卷第一

頁數: 一二六

上              欄

之. 尋就從朗師. 學起信論. 性光師傳法界觀.

□得其要. 是後宣揚勝業四十餘年. 始末開

導. 拳拳如一. 凡講起信及法界觀七十餘過.

以燈傳燈. 用器投器. 嗣于法者二十許人. 開

灌頂道場五遍. 水陸道場二十餘會. 僧尼從

而請法者三千餘人. 常於三更. 輪結無量壽

往生密印. 五更輪結文殊五□神□. 宋開寶

三年仲夏五日. 正輪結時自覺. 身登無量壽

國. 擧目見佛. 佛指池中蓮華曰. 此華他日. 爲

汝父母. 汝宜守之. 無使他日其萎焉. 四年眞

謂弟子緣遇曰. 如來不云. 死生無常乎. 吾之

年也□矣. 汝之齒也暮矣. 吾欲順俗. 預設二

塔可乎. 遇曰. 惟師之命. 孰不爲善. 其年孟冬

之五日矢工. 仲冬之朔日徹勣. 次日眞召寺

僧及弟子. 告以六趣升比之苦. 萬業流輪之

因. 因令叢聲念彌陀佛. 佛聲之止繼以贊頌.

眞於彌陀像前. 俯伏念曰. 願佛四十八願. 度

我有情於其願. 願無遺其一焉. 願畢又持香

華. 於諸堂殿. 歷陳供養. 其所願者如矣. 爾旣

而問曰. 三更乎. 弟子曰. 已三更矣. 眞乃就

座. 斂氣恬然歸寂

釋晤恩. 字修已. 姑蘇常熟人. 母張氏. 嘗夢梵

僧謂曰. 吾欲寄汝爲母矣. 已而有娠. 孩孺之

間. 不親戱玩. 年十三. 聞僧誦彌陀經. 遂心棄

俗. 後唐長興中剃落. 後依崑山慧聚寺. 博訪

五部律文. 晉天福中. 從靈光皓端師. 硏味諸

經. 懸解之旨. 輒難抗敵. 雖天台三觀六卽之

義. 人未之究. 率冥解之. 晩依錢塘志因師. 通

法華金光明等諸部大經. 一時學者. 盛相推

中              欄

伏. 號之義虎焉. 恩生平潔苦. 日惟一食. 不留

餘財. 不蓄長衣. 其寺每一布薩. 萬衆雲集. 方

布薩時. 常指淨土爲勝業. 宋雍熙三年八月

朔夜. 恩見白光數道. 由井而出明滅不常. 謂

門人曰. 明滅不常. 死生象也. 乃絶食禁言. 一

心念佛. 後三日. □見梵僧一人儀形甚偉. 捧

□三繞其室. 恩問之. 僧曰. 吾灌頂也. 陞之

淨土其已久矣. 以汝所修同我之志故. 來相

叩. 俄而弟子至. 僧且失焉. 次日升座. 言其所

見. 亦爲弟子. 敷說止觀及諸經要義. 義文將

徹. 恩曰. 瞬息難保. 古今常言. 吾能以保今日

哉. 是日坐亡于止觀之講堂. 至其夜半. 寺僧

文偃有興等. 聞空中歌唄之音. 依□西去. 餘

其嘉應自有傳云

1淨土往生傳卷下

此傳也渡此土久焉. 未見板行肆行世. 希

有焉. 適於南京. 唐本一部. 與頑魯請城南

僧如羊上人. □加和點所開板也

○慶安四季仲春吉辰

2往生集序

世尊始成正覺. 爲諸有情普演佛乘. 旣而機

難盡投. 由是於一乘中示三乘法. 而復於三

乘中出淨土一門. 今去佛日遠情塵日滋. 進

之不能發神解超聖階. 退之□□乎有淪墜

下              欄

之險. 而匪仗此門. 其何從疾脫生死. 大矣

哉. 可謂起末世比[&FFFF]#必效之靈藥也. 顧古之

效多今之效鮮. 其咎安在. 則亦口淨土心娑

婆. 而堅勇明悟不及前輩云爾. 聞昔有傳往

生者. 歲久滅沒不可復睹. 而斷章遺跡班班.

互載於內外百家之書. 予隨所見輒附筆[&FFFF]#.

仍摘其因果昭灼者. 日積之成編. 殆存十一

於千百而已. 今甲申竊比中峰[&FFFF]#居. 掩關於

上方. 乃取而從其類後先之. 又證之以諸聖

同歸. 足之以生存感應. 計百六十有六條.

而間爲之贊. 以發其隱義. 題曰往生集. □緇

素之流觀於是書將指而曰. 某也以如是解

脫而生. 某也以如是純一而生. 某也以如是

精誠之極感格而生. 某也以如是大悲大願

而生. 某也以如是改過不吝轉業於將墮也

而生某如是上生. 某如是中生下生. 庶幾乎

考古驗今爲淨業者左券. 而客有過我者. 閱

未數傳. 勃然曰. 淨土唯心. 心外無土. 往生

淨土寓言也. 子以爲眞生乎哉. 寧不乖於無

生之旨. 予俟其色定. 徐而謂曰. 談何容易. 如

以無生而已矣. 一切斷滅不應尙有唯心. 果

悟無生則生亦奚□. 生旣本無故終日生而

未嘗生也. 且爾已盡漏心否乎. 對曰不能. 噫

漏心未盡則生緣未休. 生緣未休則托質有

所. 茫茫三界大苦海中. 不生淨土而生何土.

六道之匍匐. 九品之逍遙. 利與害天淵矣. 抑

未之思歟. 飾虛論而爭高. 吾亦能之. 所以弗

爲者. 夫亦懼生於識法耳行矣. 爾誠不以予

言爲非. 卽淨土而之佛乘. 蓋未嘗間隔絲女.

經數: 二○七二

經名: 往生集卷第一

頁數: 一二七

上              欄

而奚乖之有. 客悚然從坐而作. □然而自失

不覺. 其汪然泣下而悲且咽也. 整衣莊誦之

終卷. □拜□請梓焉. 梓旣成. 道其始末如此

萬曆十二年夏日        杭沙門□宏識

往生集目錄

第一卷

沙門往生類

第二卷

王臣往生類

處士往生類

尼僧往生類

婦女往生類

惡人往生類

畜生往生類

第三卷

諸聖同歸類

生存感應類

往生集卷之一

古杭雲棲寺沙門□宏輯

沙門往生類

遠祖師

晉慧遠. 雁門樓煩人. 博綜六經. 尤善莊老. 聞

安法師講般若經. 豁然大悟. 因剃染事之. 太

元六年過□陽. 見廬山閒曠. 可以息心. 遂感

山神現夢. 一夕雷雨. 林木自至. 刺史桓伊. 乃

中              欄

爲建殿. 名曰神運. 以慧永先住西林. 故遠所

居號東林焉. 遠住東林. 三十年跡不入俗. 剋

志西方. 高僧鉅儒. 凡百四十人. 共爲淨社. 蓮

漏六時禪誦不輟. 澄心繫想. 三睹聖相而比

厚不善. 後十九年七月晦夕. 於般若臺. 方從

定起. 見阿彌陀佛身滿虛空. 圓光之中. 無量

化佛. 觀音勢至. 左右侍立. 又見水流光明. 分

十四支. □注上下. 演說妙法. 佛言. 我以本願

力故. 來安慰汝. 汝七日後. 當生我國. 又見

佛陀耶舍. 慧持. 慧永. 劉遺民. 在佛之側. 揖

曰. 師志在先. 何來之晩耶. 旣知時至. 謂門人

曰. 吾始居此三睹聖相. 今復再見. 當生淨土

必矣. 至期端坐入寂. 時義熙十二年八月六

日也

贊曰. 晉以前. 淨土之旨. 雖聞於震旦. 而弘闡

力行. □家喩戶曉. 則自遠師始. 故萬代而下.

淨業弟子. 推師爲始祖. 可謂. 釋迦再說西方.

彌陀現身東土者也. 厥功顧不偉歟. 予昔遊

廬山. 酌虎溪之泉. 瞻三○之堂. 徘徊十八賢

之遺跡. 見其規模弘遠. 足稱萬僧之居. 而殿

閣塵埃. 鍾鼓Ｃ寂. 寥寥然戶異其□. 室殊其

□矣. 哲人云亡. 芳□無繼. 嗟夫

慧永

晉慧永. 河內人. 十二出家. 旣而與遠公. 同依

安法師. 太元初. 駐□廬山. 刺史陶範. 捨宅爲

西林以居之. 絶志塵□. 標心安養. 後義熙十

年示疾. 忽□衣心□欲起. 衆驚問. 答曰. 佛

來迎我. 言訖而化. 異香七日方滅. 唐玄宗. 追

謚覺寂大師

下              欄

贊曰. 永初入道. 與遠師伯仲. 而創淨社. 以爲

萬世法. 亦遠祖而永宗矣. 至於命終之際. 見

佛來迎. 先後如出一輒. 證往生之瑞. 當以二

師爲準則焉

曇順

晉曇順. 黃龍人. 幼從羅什法師. 講釋群經. 什

歎曰. 此子奇器也. 後入廬山修淨業. 時寧蠻

校尉劉遵孝. □寺江陵. 延順經始. 盛弘念佛

三昧. 宋元嘉二年. 別衆坐逝. 異香滿室焉

僧叡

晉僧叡. 冀州人. 遊覺諸方. 遠歷天竺. 還關

中. 從羅什法師. 稟受經義. 後預廬山蓮社. 宋

元嘉十六年. 忽告衆曰. 吾將行矣. 面西合掌

而化. 衆見叡榻前一金蓮花. □爾而隱. 五色

香煙. 從其房出

曇□

晉曇□. 河東人. 童孺依遠公出家. 內外典籍.

無不通貫. 自入廬山. 專志念佛. 義熙十四年.

端坐合掌. □聲念佛而化

道○

晉道○. 穎川人. 幼師遠公. 通經律. 言與行

合. 念佛三昧. 究心無間. 義熙十四年. 豫章太

守王虔. 入山謁敬. 請紹遠師之席. 衆咸宗仰.

元嘉十二年. 集衆念佛. 就座而化

贊曰. 言行合一. 所謂心口二俱念佛者也. 聽

其言則是. 稽其行則非. 而欲冀往生. 將誰

欺乎

曇詵

晉曇詵. 廣陵人. 幼師遠公. 勤修淨業. 兼善講

經數: 二○七二

經名: 往生集卷第一

頁數: 一二八

上              欄

說. 註維摩經行於世. 元嘉十七年. 趺坐念佛

而逝

道敬

晉道敬. 瑯□人. 祖凝之刺江州. 因從遠公出

家年十七. 博通經論. 日記萬言. 篤志念佛. 蚤

夜弗替. 宋永初元年. 謂衆曰. 先師見命. 吾其

行矣. 端坐唱佛而化. 衆見光明滿室. 彌時方

滅

贊曰. [&FFFF]#年高才. 鮮不自恃. 而篤志念佛. 非宿

植淨因者乎. 今沙彌略涉經論. 我慢放逸. 白

首而無歸. 不得已而談西方晩矣

佛馱跋陀羅

晉佛馱跋陀羅. 此云覺賢. 迦維衛國人. 甘露

飯王之裔也. 年十六博學群經. 深達禪律. 姚

秦沙門智嚴至西域. 要師達長安. 演法東宮.

與羅什法師上下論議. 後以懸指海舶遭□.

入廬山預遠公蓮社. 譯出觀佛三昧諸經. 宋

元嘉六年. 念佛而化

僧濟

晉僧濟. 入廬山從遠公學. 達嘆曰. 紹隆大法.

其在爾乎. 後疾篤. 誠期淨土. 遠遺燭一枝曰.

汝可運心安養. 濟執燭憑□. 停想無亂. 又集

衆諷淨土經. 五更濟以燭授弟子元弼. 令隨

衆行道. 頃之. 覺自秉一燭. 乘空而行. 見阿彌

陀佛. 接置於掌. 遍至十方. Ｃ然而覺. 且悲且

慰. 自省四大. 了無疾苦. 明夕. 忽起立. 目逆

虛空. 如有所見. 須臾還臥. 容色愉悅. 謂傍人

曰. 吾行矣. 右脅而逝. 時方二暑. 三日而體不

變. 異香郁然

中              欄

贊曰. 濟以聖師指示. 而生淨土. 然則臨終助

念. 孰曰無功乎. 而留龕□暑. 體發異香. 梵行

之精堅驗矣

慧恭

晉慧恭. 豫章□城人. 與慧蘭僧光等同學. 蘭

光繫念淨土. 臨終皆有奇應. 又五年恭病篤.

雨淚叩頭. 誓心安養. 念不少間. 見阿彌陀佛.

以金臺前迎. 恭乘其上. 又見蘭等. 於臺上光

明中. 告曰. 長老受生已居上品. 吾等不勝喜

慰. 恨五濁淹延. 相依之晩耳. 恭欣然奮迅而

逝

慧虔

晉慧虔. 少出家戒行精確. 義熙年中. 投山陰

嘉祥寺. 苦身率衆後寢疾. 屬想安養. 祈誠觀

音. 北寺有淨嚴尼者. 宿德篤行. 夜夢觀音從

西郭門入. 淸輝妙狀. 光映日月. 幢幡華蓋. 七

寶莊嚴. 尼驚異作禮. 問大士何往. 答云. 往嘉

祥迎虔公耳. 虔疾雖困. 神色如常侍者皆聞

異香. 泊然而化

贊曰. 臨終見佛. 或疑純是自己想心. 今他人

亦見之何也. 當知感應道交. 不可思議. 愼哉

言乎

僧顯

晉竺僧顯. 南遊江左. 遇疾屬緣西方. 虔苦不

替. 見阿彌陀佛. 光照己身. 所患皆愈. 卽起沐

浴. 爲傍人說所見. 幷陳誡因果. 辭意凱切. 明

晨端坐而化

贊曰. 懈怠比丘. 遇有疾則曰. 吾力且憊. 待平

復已. 然後念佛. 不知念佛. 爲度老病. 有疾念

下              欄

佛. 今正是時. 而顯以念力. 旣愈其疾. 復得往

生. 賢哉

慧通

晉慧通. 從□州慧紹禪師. 咨受禪法. 祈心安

養. 微疾. 於禪定中. 見一人形甚端嚴. 語通

云. 良時至矣. 俄而見阿彌陀佛光明燁然. 定

起以告同學. 安然而化. 異香三日乃歇

法琳

晉法琳. 臨[&FFFF]#人. 專精戒品. 止成都靈建寺

修淨業. 常持彌陀觀音二經. 轉誦之時. 輒見

一偉貌沙門. 屹然在前. 建武二年寢疾. 往念

西方. 禮懺不息. 見諸賢聖皆集空中. 合掌而

逝

贊曰. 琳誦經有沙門現前. 蓋誠感耳無足爲

異. 其生西方. 不係乎是. 修淨業者. 毋取相希

慕焉

曇鑒

宋曇鑒. 平生片善. □向西方. 誓願見佛. 一日

定中. 見阿彌陀佛. 水○其面. 曰滌汝塵垢. 浴

汝心念. 及汝身口. 皆悉嚴淨. 又於甁中. 出蓮

花一枝授之. 定起乃與寺僧□別. 夜漸深. 獨

步廊下念佛. 至五鼓. 其聲彌□及明. 弟子

依常問訊. 趺坐不動. 就而視之. 逝矣

僧柔

齊僧柔. 學方等諸經. 惟以淨業爲懷. 卒之日

見化佛千數. 室內外俱聞異香. 西向敬禮而

化

慧光

齊慧光. 居洛陽. 著華嚴涅槃十地等疏. 妙盡

經數: 二○七二

經名: 往生集卷第一

頁數: 一二九

上              欄

權實之旨. 一日有疾. 見天衆來迎. 光曰. 我所

願歸安養耳. 已而淨土化佛. 充滿虛空. 光曰.

惟願我佛攝受. 遂我本願. 卽迪指□咳. 言氣

俱盡

贊曰. 天多欲樂. 兼有女人非解脫處. 古謂. 假

饒修到非非想不若. 西方歸去來. 是以贊淨

土者. 謂上品卽發彼岸. 下生猶勝天宮. 今光

於命盡之際. 而詳審堅固所願確然. 可謂明

且勇矣

慧進

齊慧進. 居高座寺. 誓誦法華. 造經百部. 願□

此業得生安養. 後聞空中告曰. 汝願已足. 必

得往生. 無病而卒

道珍

梁道珍. 住廬山修淨業. 夢有人乘船海中. 問

之. 云往彌陀佛國. 珍乞隨行. 船人云. 汝未營

浴室. 及誦彌陀經. 未可也. 覺而浴僧誦經. 歷

年不輟. 忽房內池面. 降白銀臺. 因默記其事.

書經函中. 命盡之夕. 半山以上. 如烈火千

八. 交相輝映. 邑人遙見. 謂是諸王禮覲. 及

旦乃聞珍卒. 後檢經函. 知珍瑞應. 宜生淨土

久矣

贊曰. 遠公三睹聖相而不言. 珍公池降銀臺

而默記. 古德之厚重類如此. 彼淺丈夫者. □

有少異. 曉曉自鳴. 小則失其所有. 大則增其

魔事矣. 可弗愼諸

神鸞

後魏曇鸞. 少遊五臺. 感靈異出家. 而性嗜長

生. 受陶隱君仙經十卷. 後遇菩提流支. 乃問

中              欄

曰. 佛有長生不死術乎. 支笑曰. 長生不死. 吾

佛道也. 乃授十六觀經曰. 學此則三界無復

生. 六道無復往. 其爲壽也. 河沙劫石. 莫能比

焉. 此吾金仙氏之長生也. 鸞大喜. 遂焚仙經

而修淨業. 寒暑疾痛曾無少懈. 魏主號爲神

鸞. 一夕室中見梵僧. 謂曰. 吾龍樹也. 久居

淨土. 以汝同志故來相見. 鸞自知時至. 集衆

敎誡曰. 勞生役役. 其止無日. 地獄諸苦. 不可

以不懼. 九品淨業. 不可以不修. 因令弟子高

聲念佛. 西向稽□而終. 衆聞天樂自西而來.

良久乃已

贊曰. 黃冠者□言曰. 釋氏有死. 神仙長生. 今

支公謂佛有長生. 仙無長生. 此論痛快簡當.

高出千古. 鸞法師捨僞歸眞. 如脫□□. 豈非

宿有正因者哉

知者大師

隋智□. 號智者大師. 穎川人. 孩幼之時. 見像

卽禮. 逢僧必拜. 十八出家於果願寺. 後禮南

嶽思大禪師. 弘法緣畢. 在劫東石城寺. 將入

滅謂弟子曰. 吾知命在此. 不復前進. 輟斤絶

弦於今日矣. 唱觀無量壽佛經題竟. 復曰. 四

十八願. 莊嚴淨土. 華池寶樹. 易往無人. 火車

相現. 一念改悔者. 尙得往生. 肉戒定熏修. 聖

行道力. 功不唐捐矣. 智朗請云. 未審大師證

入何位. 沒此何生. 師曰. 吾不領衆. 必淨六

根. 損己利人. 但登五品. 汝問何生者. 吾諸師

友. 侍從觀音. 皆來迎我. 言訖唱三寶名. 如入

三昧

贊曰. 大師道德崇重一家敎觀. 萬代宗仰. 而

下              欄

捨壽之際. 惟西方是歸. 乃至疏觀經. 著十疑

論. □於此諄諄焉. 意可知矣. 或曰. 疏稱心觀

爲宗. 淨土其非實歟. 噫大師謂. 約心觀佛. 不

謂無佛. 如其無佛. 心觀何施. 正報旣然. 依報

亦爾. 學台敎者審之

法喜

隋法喜. 常行方等懺法. 忽一雉索命. 有神人

呵曰. 法師當往生淨土. 豈償汝命. 後於病中.

發願以一生行業. 回向西方. 至心念佛. 卽見

佛菩薩來迎. 端坐而化

贊曰. 經稱假使百千劫. 所作業不忘. 因緣會

遇時. 果報還自受. 喜惡得以生淨土不償雉

命. 良由一生淨土. 永絶輪□. 因緣何從而得

會遇. 若其忍悟無生. 入塵利物. 縱有報償. 則

所謂將頭臨白刃. 一似斬春風者矣. 豈與凡

夫六道等耶

章安

隋灌頂. 章安人. 智者大師弟子也. 日以念佛

爲事. 臨終室有異香. 遺誡弟子竟. 忽起合掌.

稱阿彌陀佛二大士名. 奄然而化

慧成

隋慧成. 居枝江. 誦彌陀經. 修西方觀三十年.

常坐不臥. 每入定見淨土蓮臺寶樹. 臨終之

夕. 人夢成坐蓮花. 隱隱西去

道喩

隋道喩. 居開覺寺. 念阿彌陀佛. 日夜不廢. 造

像僅三寸. 後於定中. 見佛謂曰. 汝造我像何

小. 喩曰. 心大卽大. 心小卽小. 言訖見像. 身

遍滿虛空. 告曰. 汝當□浴淸淨明星出時. 我

經數: 二○七二

經名: 往生集卷第一

頁數: 一三○

上              欄

來迎女. 至時果見佛來. 光明滿室. 遂坐而化

贊曰. 心大卽大. 心小卽小. 然則心穢卽穢. 心

淨卽淨審矣. 而喩見一佛遍空. 前僧柔慧光.

見多佛遍空. 蓋一卽多. 多卽一. 非有優劣

也

智舜

隋智舜. 入廬山踵遠師淨業. 大業初. 講觀經

畢. 卽示疾. 見鸚鵡孔雀. 念佛法僧. 出微妙

音. 告弟子曰. 我今日往生矣. 安然而逝

慧海

隋慧海. 住江都安樂寺. 善經論. 精誠念佛.

有僧道銓者. 至自齊州. 齎阿彌陀佛像. 微妙

工巧. 世所未有. 問之則云. 此天竺□頭摩寺

五通菩薩. 乘空往彼安樂世界. 圖繪而來. 海

感慶逢遇虔篤禮敬. 乃睹神光○□. 於是模

寫懇苦. 願生彼國. 後微疾. 夜忽起. 依常面西

禮竟. 跏趺至曉而逝. 儼然如生

贊曰. 極樂世界過此十萬億佛土. 亦非乘空

所可到者. 慧海之精誠感佛. 彼道銓安知. 非

淨土之賢聖乎

法智

隋法智. □年出家. 晩歲聞徑直之門. 莫如念

佛. 乃謂人曰. 我聞. 經言. 犯一吉羅. 歷一中

劫. 入地獄可信. 又言. 一稱阿彌陀佛. 滅八十

億劫生死重罪. 則未之信. 有明者示云. 汝大

邪見. 俱是佛言. 何得不信. 遂於國淸寺兜率

臺. 晝夜精勤念佛. 忽辭道俗云. 某生西方去

也. 中夜無疾而化. 時有金色光明. 照數百里.

江上漁人謂是天曉. 遲久方明. 始知智之往

中              欄

生云

贊曰. 佛云吾言如蜜. 中邊皆甛. 悉宜信受.

是故信少惡入地獄. 而不信一念生西方. 此

誠可謂邪見矣. 近世喜持□者. 見陀羅尼所

說功德. 能易山海役鬼神. 滿種種心願. 則躍

然而信. 見淨土所說功德. 能直入聖階. 立超

三界. 則恬然不介意. 其爲邪見等耳. 可慨也

夫

善導和尙

唐善導. 貞觀中. 見西河綽禪師九品道場. 喜

曰. 此眞入佛之津要. 修餘行業. 迂僻難成. 惟

此法門. 速超生死. 於是勤篤精苦. 晝夜禮誦.

激發四衆. 每入室互□. 念佛非力竭不休. 出

則爲人演說淨土. 三十餘年不暫睡眠. 好食

送[&FFFF]#. 粗惡自奉. 凡有○施. 用寫彌陀經十萬

卷. 淨土變相三百壁. 修營廢墜. 燃燈續明.

三衣甁□. 不使人持. 行不共衆. 恐談世事. 從

其化者甚衆. 有誦彌陀經十萬至五十萬遍

者. 有念佛日課萬聲至十萬聲者. 得念佛三

昧. 往生淨土者. 莫能紀述. 或問. 念佛生淨土

耶. 師曰. 如汝所念. 遂汝所願. 乃自念一聲.

有一光明從其口出. 十至於百. 光亦如之. 其

勸世偈曰. 漸漸□皮鶴髮. 看看行步龍鍾. 假

饒金玉滿堂. 豈[&FFFF]#衰殘病苦. 任汝千般快樂.

無常終是到來. 惟有徑路修行. 但念阿彌陀

佛. 忽謂人曰. 此身可厭. 吾將西歸. 乃登柳

樹. 向西祝曰. 願佛接我. 菩薩助我. 令我不失

正念往生淨土. 言已投身而逝. 高宗皇帝知

其事. 賜寺額曰光明云

下              欄

贊曰. 善導和尙. 世傳彌陀化身. 觀其自行之

精嚴. 利生之廣博萬代而下. 猶能感發人之

信心. 脫非彌陀必觀音普賢之□也. □歟大

哉

智欽

唐智欽. 專習禪業. 又禮念萬五千佛名. 乃至

百遍. 後於柳州阿育王塔前. 燃一臂心生淨

土. 弟子僧護. 夜半見庭前光照異常. 因問. 何

人秉八. 凡三問. 空中聲曰. 來迎欽禪師耳. 護

急啓□. 見佛身光明. □華寶蓋滿虛空中. 欽

隨佛□□而去

贊曰. 燒身燒臂. 大乘經中屢開. 然此得忍大

士所爲. 非初心境界也. 心西方者. 當學欽公

之習禪禮佛. 不必效其燃臂. 若能用燃臂之

精虔勇猛. 以治其惡習則所燃亦多矣. 古云.

善學柳下惠. 不其然歟

五會法師

唐法照. 大歷二年. 止迪州雲峰寺. 慈忍戒定.

爲時所宗. 嘗於□內睹五色雲. 有梵刹曰大

聖竹林寺. 後詣五臺見異光. 果得竹林寺. 入

講堂則文殊在西. 普賢在東. 萬衆圍繞而爲

說法. 照作禮問曰. 末代凡夫未審修何法門.

文殊告曰. 諸修行門無如念佛. 我以念佛得

一切種智. 又問當云何念. 曰此世界西. 有阿

彌陀佛. 彼佛願力. 不可思議. 汝當繼念毋令

斷絶. 決定往生. 後臘月朔. 在華嚴院淨業道

場. 方憶二大士記我往生. 乃一心念佛. 忽見

梵僧佛陀波利. 謂曰. 汝華臺已就. 後三年華

開矣. 至期謂衆曰. 吾行矣. 端坐而逝. 師嘗於